Сагсан бөмбөгийн ДАШТ-2010 Хасагдах шатны тоглолт

**2010 оны сагсан бөмбөгийн дэлхийн аварга шалгаруулах тэмцээний хасагдах шатны** тоглолт нь 2010 оны 9 сарын 4-нд эхлэж, 9 сарын 12-нд өндөрлөсөн. Хэсгээсээ амжилтаараа дөрвөөр эрэмбэлэгдэн гарсан баг нөгөө хэсгийн нэгээр гарсан багуудтай оноолт тааран тоглох бол хэсгээсээ хоёроор гарсан багууд нь нөгөө хэсгийн гурваар гарсан багуудтай тус тус оноолт тааран хасагдах журмаар тоглосон. Хагас шигшээ тоглолтын ялагдсан багууд гуравдугаар байрын төлөө тоглож, энэ удаагийн тэмцээний медальтнууд тодорсон. Бүхий л тоглолтууд Туркийн Стамбул хотын «Синан Эрдем Даум» спортын танхимд болж өнгөрөв.

Наймны нэг шигшээ тоглолтонд ялагдсан багууд хэн нь таваас найм хүртлэх байр эзлэхийгээ тав болон долоодугаар байрын төлөөх тоглолт хийн шийдсэн.

## Брикет 
*Бүх цаг орон нутгийнхаар (UTC+3)*

### Тав болон наймдугаар байрын төлөөх тоглолт 
## Наймны нэг шигшээ 
### Серби - Хорват 
Наймны нэг шигшээгийн эхний тоглолт Югослав улсыг хуучин социалист тогтолцоотой байх үед нэг бүрэлдэхүүнд багтаж байсан хоёр улс болох А хэсгийн нэгээр гарсан баг Серби, B хэсгийн дөрвөөр гарсан Хорватын шигшээ багуудын хооронд өрнөсөн юм. Олон улсын томоохон тэмцээнд таарч тоглож буй нь энэ хоёр багийн хувьд анхны тохиолдол байлаа. 73–72 харьцаагаар ялалт багуулсан Сербийн баг сөрөг довтолгоог хэд хэд хийж өрсөлдөгч багаа найман онооны илүүгээр хошуучилах болсон. Сербийн хамгийн залуу тоглогч болох 20 настай Милан Макваны хувьд гурван онооны шидэлтийг амжилттай гүйцэтгэсээр дөрөвдүгээр үеийн 4:24 цагт 64–57 байсан онооны харьцааг сүүлийн тоглолтын цаг дуусахаас 24 секундын өмнө 68–67 болгож оноог ойртуулсан юм. Александр Расич чөлөөт хоёр шидэлтийг амжилттай гүйцэтгэн 21 дэх секундэд тооны харьцааг гурван онооны зөрүүтэй болгосон ба Хорватын Марко Попович мөн чөлөөт хоёр шидэлтийг амжилттай гүйцэтгэж 15 дахь секундэд тооны харьцааг нэг онооны зөрүүтэй болгон ойртуулсан. Марко Томаш Попович дээр алдаа гаргаж торгуулийн шидэлт гүйцэтгэх эрхийг 11 секундэд Сербичүүд авсан. Попович хоёр шидэлтийн нэгийг нь амжилттай болгосоноор хоёр багийн тооны харьцаа тэнцсэн.

### Испани - Грек 
Хасагдах шатны хоёр дахь тоглолт 2006 оны ДАШТ-ий аваргын төлөөх тоглолтонд шалгарч байсан хоёр баг болох Испани болон Грекийн шигшээ багийн хооронд болж өнгөрлөө. Хоёр баг өмнө нь гурван удаа таарч тоглоход давамгайлж байсан Испаний баг энэ удаад Грекийн багийг 80-72 харьцаагаар хожсон. Тоглолтын эхний гурван үеийн туршид хоёр баг тэнцүүхэн өрсөлдсөн ба дөрөвдүгээр үед Испани 18–6 харьцаагаар хошуучилж байх үед Грек нэхэн тоглож оноогоо ойртуулсаар байв.  Испани тоглолтын хэв маягийн хувьд төгсгөлийн үед бүх тоглогчид нь арын хамгаалалтын бүсдээ хамгаалалтаа нягтаршуулан тоглож Грекийн багт нь довтлох төдий л ашигтай байдлыг бүрдүүлж өгөөгүй ба хамгаалалтын эсрэг Грекчүүд 12 удаа гурван онооны шидэлтийг гүйцэтгэж есийг нь алдсан байна. Испаний баг ялалт байгуулахад тоглолтын туршид Хуан Карлос Наварро 22 оноо авч багаа тэргүүлсэн бол Рики Рубио зургаан ашигтай дамжуулалт өгч багаа тус тус тэргүүлсэн. Грекийн багийн Николя Зисис 16 оноо авч багаа тэргүүлсэн юм.

Испани ялж Грекийг тэмцээнээс хассан энэ удаагийн тоглолттой хамтатган сүүлийн хоёр ДАШТ болон Евробаскет тэмцээнүүдээс мулталж байгаа хэрэг юм. Испани Грекийн шигшээ баг 1998 оны ДАШТ-д таарч тоглосоноос хойш нийтдээ таван удаа таарч тоглоход Испани бүгдэд нь хожсон гэсэн үзүүлэлтээ бататгалаа.

### Турк - Франц 
Тэмцээний зохион байгуулагч Туркийн шигшээ баг энэ өдрийн хоёр дахь томоохон ялалтыг Францын шигшээ багийг 95–77 харьцаагаар байгуулсан. Словений нэгэн адил дөрөвний нэг шигшээд анх удаагийн биш ч хоёр дахь удаагаа шалгарсан бөгөөд дэлхийн аваргын тэмцээнд түүхэндээ дөрөв дэх удаагаа(ингэхдээ дөрөв дараалан оролцож байгаа) оролцохдоо энэхүү амжилтыг үзүүлж буй юм. Туркчүүд хоёрдугаар үеийн явцад 21–4 гэх тооны харьцаа бий болгож чадсан бол эхний хагас өндөрлөхөд тоглолтыг 15 онооны илүүтэйгээр хошуучилсан бол гуравдугаар үед 26 оноо аваад байх үед нь онооны зөрүү 18 болж, улмаар энэхүү онооны зөрүүгээ тоглолтын үндсэн цаг дуустал хадгалж тоглосон. Энэ удаагийн Туркийн шилдэг тоглогч нь Хедо Туркоглу байсан бөгөөд 21 оноог багтаа цуглуулахдаа дөрвөн удаа (долоон удаа довтолсон) гурван онооны бүсээс довтлон шилдэг тоглолтуудаа 25 минутын дотор үзүүлсэн гэхэд болно. Багийн анд Синан Гюлер багийн оноонд 17 оноог нэмэрлэж гурван ашигтай дамжуулалт өгсөн. Өрсөлдөгч Францын багаас Борис Дьяо 21 оноо багтаа авчирч, 4 ашигтай дамжуулалт өгсөн гэх үнэмлэхүй сайн тоглолтыг үзүүлэн багаа тэргүүлсэн ч багийнхныхаа хамт ялагдал хүлээв.

Франц ийнхүү тэмцээнийг орхиж гурав дараалсан хасагдлаа амссан бол энэ удаагийн тэмцээнийг зохион байгуулж эзэн орон Туркчүүд дөрөвний нэг шигшээд хоёр дараалан шалгарч буй нь энэ юм.

### Словени - Австрали 
Хасагдах шатны гурав дахь тоглолтонд 87–58 харьцаагаар Словений шигшээ баг Австралийн шигшээ багийг хожлоо. Тоглолтын тооны харьцааг Словени 12-0 болгон илүүрхэж эхлэхэд Австралийн дэмжихээр ирсэн үзэгчид танхимаас гарч одсоныг энд онцлох нь зүйтэй бөгөөд B хэсгийн хоёроор гарсан Словеничуудад Австраличууд эсэргүүцэл өрнүүлж чадалгүйгээр ялагдсан юм. Тоглолтын хагас үед, Австралийн самбарт 22 хувьтай буюу есөн удаа амжилттай довтолсон ба Словени 21 онооны давуу байдлыг бий болгож чадсан.. Дараагийн үеийн турш эхний хоёр үед үзүүлсэн тоглолтоосоо төдий л сайн тоглолтыг үзүүлж чадаагүй буюу 58 удаа самбарт довтолсоны 18 нь(31 хувь) амжилттай болсон ба үүнээс гурван онооны бүсээс 19 удаа шидэлт гүйцэтгэж зургаан оноо авсан.  Энэ үед Словеничүүд 33 удаа гурван онооны шидэлтийг гүйцэтгэж 16-г нь амжилттай болгосоны 5-ыг нь(11 удаа довтолсон) Яка Лакович гүйцэтгэн багаа 19 оноо авч тэргүүлсэн юм. Горан Драгич 10 оноог багийн оноонд нэмэрлэж 8 ашигтай дамжуулалтыг гүйцэтгэсэн гэх зэрэг Словений багийн 12 тоглогч самбарт оновчтой довтолж оноо авсан үзүүлэлттэй тоглосон.

Ийнхүү томоохон ялалт байгуулсан Словений шигшээ баг ДАШТ-ий дөрөвний нэг шигшээд шалгарсан нь анхны тохиолдол болсон бол Австраличууд хасагдах шатны шөвгийн 16-гийн тоглолтоос хасагдсан өмнөх удаагийн тэмцээний гашуун түүхийг давтлаа.

### Америкийн Нэгдсэн Улс - Ангол 
Америкийн Нэгдсэн Улсын шигшээ багийнхан энэ удаагийн тэмцээнд үзүүлж буй дараалсан том ялалтуудаа үргэлжлүүлэн Африк тивийн аварга Анголын шигшээ багийг 121–66 харьцаагаар хожиж харьцангуй том ялалт байгуулав. Нэгдүгээр үеийн эхний цөөн минутанд тооны харьцааг 12–4 болгон хошуучилж эхэлсэн Америкийн шигшээ 10–0 харьцааны давамгай байдлыг үзүүлсээр эхний үе шувтарахад тооны харьцааг 33–13 болгосон байв. Энэ үед 18 шидэлтийг гүйцэтгэн тавыг нь л амжилттай болгосон гэсэн үзүүлэлт харагдаж байгаагаас харахад Анголын шигшээ хангалтгүй тоглолт үзүүлсэн нь мэдэгдэж байна. Эхний гурван үед тоглолтын тооны харьцааг гуч хол илүү давсан онооны зөрүүтэй болгосон Америкийн баг эхний хагасын дараахь байдлаар 27, сүүлийн хагасын дараахь байдлаар 28 онооны зөрүүг тус тус бий болгожээ. Америкийн багийн самбарт 52.6 хувьтай довтолсон бол гурван онооны бүсээс 47.4 хувьтай (18/38) довтолжээ. Америкийн тоглогчид самбарын доор тун Анголын багийг илүүрхэн бөмбөг авч байсан нь 48–23 харьцаанаас харагдах ба 28 ашигтай дамжуулалт өгөхдөө таван удаа довтолгоон тасалж бөмбөгийг өөрсдийн болгож байв. Анголын багийн тухайд багийн тэргүүн тоглогч Олимпио Киприано өвдөгний бэртлийн улмаас гараанд гараагүйгээгээс багийн амжилт хойш суусан нь лавтай.  Киприано оронд талбайд гарч тоглосон Гомеш 21 оноо авч багаа тэргүүлсэн Америкийн багаас Чонси Биллапс багтаа оноо авчирсан арван хоёр тоглогчдоо 19 оноо авсан гэх үзүүлэлтээр тэргүүлсэн бол түүний ард тус бүр 17 оноо авсан Кевин Дюрант, Руди Гэй болон Эрик Гордон нар оржээ. 

16 удаагаа оролцож буй Дэлхийн аваргын тэмцээндээ Америкийн Нэгдсэн Улсын баг нэг ч ялагдалгүйгээр шилдэг наймд шалгарсан бол Анголын шигшээ баг хоёр дахь удаагаа дөрөвний нэг шигшээд шалгарч чадсангүй. Хэдий тэмцээнээ өндөрлөж буй ч Анголчууд хасагдах шатны тоглолт хүртэл тоглосон явдал нь Африк тивийн багуудаас анхны тохиолдол юм.

### Орос - Шинэ Зеланд 
Оросын шигшээ баг энэ удаагийн тэмцээний дөрөв дэх ялалтаа энэ шатанд Шинэ Зеландын шигшээ багийн 78–56 харьцаагаа хожиж авлаа. Өндөр хар хувцастнууд 9-2 харьцаагаар нэгдүгээр үед тооны харьцааг хошуучилж байсан хэдий ч цаг дуусах мөч хүртэл гүйцэгдсээр бүр хоёр онооны дутуу болж ирсэн.   Оросууд ийнхүү хамгаалалт анхаарал тавьсаны ачаар эхний хагас өндөрлөхөд багтай дөрвөн онооны давуу байдлыг бий болгосон юм. Гуравдугаар үеийн хагаст Шинэ Зеландын түлхүүр тоглогчид болох Кирк Пенни болон Мика Вукона нарын хувийн алдаа дөрөв болж сэлгээнд суусан ба энэ боломжийг ашигтайгаар хувирган Оросууд 13–0 оноо авч 38–35 байсан тооны харьцааг 51–35 болгон онооны зөрүүг холдуулсан юм. Шинэ Зеландын баг дөрөвдүгээр төдийлөн сайн тоглолт үзүүлэлт гаргасангүй. Довтолгооны бүсийн шилдэг Виктор Хряпагийн бэртлээс үл харгалзан хамгаалалтаа улам нягт байлгаж хангалттай тоглолт үзүүлсэн Оросын баг Шинэ Зеландын багт 56 онооноос илүү оноог өгөлгүйгээр үндсэн цагт хожлоо батжуулсан билээ.  Андрей Воронцевич 18 оноо багтаа авчирч 11 удаа самбараас бөмбөг авсан гэх үзүүлэлтээр Оросын шигшээ багийг тэргүүлсэн бол Тимофий Мозгов 16 оноо холбон тоглогч Антон Понкрашоваас 7 дамжуулалт авсан байх юм. Шинэ Зеландын багаас Кирк Пенни 21 оноо авч багаа тэргүүлсэн бол Томас Аберкромби 13 оноо авч энэ удаагийн дэлхийн аваргын дэвжээнд өөрийнхөө хувьд хангалттай сайн үзүүлсэн байна. Шинэ Зеландын баг 31.2 хувьтай(48-аас 15) довтолсоны 5-д цагирагт довтолсон ба холын зайн шидэлт 24 удаа гүйцэтгэж 5-ыг нь амжилттай болгосон байна. 

Дөрөвний нэг шигшээд шалгарсан Европын дөрөв дэх баг болсон Оросын шигшээ баг хамгийн шилдэг амжилт болох зургаадугаар байраас илүү амжилт гаргах үгүйгээ шийдэх чухал тоглолт айсуй. Шинэ Зеландын шигшээ баг тэмцээнээс хасагдсанаар Далайн орныг төлөөлөн оролцсон хоёр баг хоёулаа тэмцээнээ өндөрлөлөө.

### Литва - Хятад 
D хэсгийг тэргүүлэгч Литвын шигшээ баг Хятадын шигшээ багийг 78–67 харьцаагаар ялж, энэ удаагийн ДАШТ-ий дөрөвний нэг шигшээд шалгарч буй зургаа дахь орноор тодорсон юм. Хятадын шигшээ багийн гарааны бүрэлдэхүүнд төдийлөн сайн байж чадаагүй гэж хэмээн яригдаж байсан ба эхний үед таван онооны илүүгээр тооны харьцааг барьж чадсан. Харин хоёрдугаар үед Литвачууд гурвын зайн шидэлтүүдээрээ тооны харьцааг ойртуулан Хятадын багаас найман онооны илүүтэйгээр тоглож багтаа тэргүүлэлтийг авчирсан. Гуравдугаар үе, Литвын баг Хятадын багийн нягт хамгаалалтын эсрэг тоглосоор тоглолтын тооны үндсэн харьцааг Хятадын багаас 13 онооны илүүтэй болгож, энэ үедээ өрсөлдөгч багтаа 11 оноог л алдсан байх юм. Шийдвэрлэх дөрөвдүгээр үед Хятадын багийн талд байдал эерэгээр эргэж тооны харьцааг зургаан онооны зөрүүтэй болгох үед Литвын багийн түлхүүр тоглогч Линас Клейзагийн багтаа авчирсан арван оноо тооны харьцааг холдуулж чадсан билээ. Энэ удаагийн тоглолтонл Клейза Литвын шигшээ багийн онцлох тоглогч байсан ба 30 оноог багтаа авчирч 10 удаа самбараас бөмбөг авсан. Өрсөлдөгчийн нь тухайд Лю Вэй 21 оноог багтаа авчирч багаа тэргүүлж, багийн лидер тоглогч И Цзяньлянь 13 оноо, 11 самбараас бөмбөг авалт хийсэн гэх үзүүлэлттэй тоглов.

Хятад дөрөвний нэг шигшээд орох боломжоо алдсанаар гурав дахь удаагаа ийн тэмцээнээ өндөрлөж байгаа хэрэг бөгөөд Азийн орнуудаас ганцаараа энэ хүртэл, цаашилбал гурав дахь удаагаа дараалан оролцсон гэсэн үзүүлэлтээрээ тивдээ ялгарахаар амжилт юм. Эсрэгээрээ дөрөвний нэг шигшээд шалгарч үлдсэн Литва энэ удаагийн тэмцээнд нэг ч хожигдолгүй тоглож буй АНУ болон Туркийн багуудтай мөр зэрэгцэх амжилтыг үзүүлсээр түүхэндээ гурав дахь удаагаа дөрөвний нэг шигшээд шалгарч үлдлээ.

### Аргентин - Бразил 
Наймны нэг шигшээгээс гарах сүүлийн тоглолт Өмнөд Америкийн хүчирхэг хоёр баг болох Аргентин болон Бразил улсын хооронд өрнөлөө. Тоглолтын эхний үе хоёр багийн хувьд хурд, ур чадвар зэрэг бүхий л зүйлээрээ эн тэнцүү байж тооны харьцааг ижилжгэсэн. Ийн тоглолт өрнөсөөр эхний хагас өндөрлөхөд Бразилийн шигшээ баг тоглолтыг 48–46 харьцаагаар тэргүүлж эхэлсэн юм. Гуравдугаар үед хоёр багийн хувьд хэн хэн нь бусад үеэ бодвол бага оноо авсан гэх үзүүлэлт байх бөгөөд Аргентиний шигшээ баг тоглолтын тооны харьцааг тэнцүүлж амжсан. Дөрөвдүгээр үеийн тухайд Линдро Барбоза болон Хернан Жейсон нар хосолсон довтолгоонууд дараалан амжилттай болж байлаа. Эцсийн мөчид 37 оноо багтаа авчирч, 9 удаа самбараас бөмбөг авсан Луи Скола Аргентиний багийг ялалтад хүрэхэд гол хүч болж өгсөн юм. Сколагийн энэ удаагийн тоглолтонд авсан оноо тэмцээний явцад хамгийн өндөр авсан Кирк Пеннигийн амжилтыг давсан үзүүлэлт болсон. Марселиньо Уэртас 34 оноо авч Бразилийн багийг оноо тэргүүлсэн бол Барбоза багтаа 20 оноо нэмэрлэсэн. Харин Аргентиний багийн түлхүүр тоглогч Карлос Дельфино энэ удаа хараахан оноо авсангүй. Аргентиний багийн тоглолтын явцад үзүүлсэн амжилттай шидэлтийн хувь 57.9, үүнд гурван онооны шидэлтийг 18 гүйцэтгэн 11-ийг амжилттай болгосон бол Бразилийн багийн хувьд 53.7 хувь, гурвын бүсээс 12/24 гэсэн харьцаагаар довтолсон байх юм.

Энэ удаагийн тэмцээнтэй хамтатгавал дөрөв дэх удаагаа дараалан оролцож байгаа Аргентинчууд энэ бүх хугацаанд хамгийн дээд тал нь наймдугаар байрыг амжилтыг үзүүлж байсан бол дөрөвний нэг шигшээд хэрхэх дараагийн тоглолтоос шийдэгдэхээр болж байгаа юм. Тэмцээнийг орхиж буй хүчирхэг Бразилчууд мөн адил Аргентиний багийн түүхэн амжилтыг үзүүлж байлаа.

## Дөрөвний нэг шигшээ 
### Серби - Испани 
### Турк - Словени 
### Америкийн Нэгдсэн Улс - Орос 
### Литва - Аргентин 
## Тав болон наймдугаар байрын төлөөх тоглолт 
### Наймны нэг шигшээгийн эхний хоёр тоглолтын ялагдагчид 
### Наймны нэг шигшээгийн гурав болон дөрөв дэх тоглолтын ялагдагчид 
### Долоодугаар байрын төлөөх тоглолт 
### Тавдугаар байрын төлөөх тоглолт 
## Хагас шигшээ 
### Америкийн Нэгдсэн Улс - Литва 
Энэ удаагийн Дэлхийн аваргын тэмцээний хагас шигшээд нэг ч ялагдалгүй шалгарсан Америкийн Нэгдсэн Улс болон Литвын шигшээ багуудын тоглолтонд 89-74 харьцаагаар Америкийн Нэгдсэн Улс ялалт байгуулсан. Эхний үеээс Америкчууд 23-12 харьцаагаар тэргүүлж эхэлсэн ба Кевин Дюрант багтаа 17 оноо авчирчээ. Хоёрдугаар үеийн туршид хоёр баг оноо тэнцүүхэн авсан ба эхний хагас өндөрлөхөд Литвачууд 15 оноог нэхэх шаардлага бий болсон. Литвачууд гуравдугаар үед тооны харьцааны зөрүүг арав болгох үеээс Америкчууд 9-0 харьцаагаар довтолж онооны 19 болгож холдуулсан ч Литвын Томас Делининкайтисийн найман оноогоор багтаа сэргэлт авчирч гуравдугаар үед авсан оноогоороо үндсэн харьцааг гурван оноогоор ойртуулсан. Дөрөвдүгээр үеийн төгсгөлд Дюрант гурван онооны бүсээс таван удаа амжилттай довтолж багтаа 84–67 харьцааны тэргүүллийг авчирч Америкчуудын ялалтыг баталгаажуулсан юм. 

Багтаа 38 оноог нэмэрлэсэн Дюрант энэ удаагийн тэмцээний нэг тоглолтонд хамгийн олон оноо авсан тоглогч болсон ба цаашлаад Америкийн шигшээ багийн түүхэн амжилтыг ч тогтоолоо. Ламар Одом 13 оноо, 10 удаа самбараас бөмбөг авч, 3 хаалт хийсэн амжилтаараа дубль-дубль хийсэн ба Андре Игудала дөрвөн удаа довтолгоон тасалсан. Литвын багийн хувьд оноог ойртуулах гол найдвар болсон Линас Клейза нь ердөө дөрвөн оноо авч урьд нь үзүүлж байгаагүй тааруухан үзүүлэлтээ үзүүллээ.  Робертас Явтокас 15 оноо авч Литвын багийг тэргүүлсэн ба үд дундад болсон уг тоглолтонд 50 хувийн гүйцэтгэлтэй шидэлт гүйцэтгэжээ.

Хүрэл медалийн төлөөх тоглолтонд тунасан Литвын шигшээ баг хэрэв ялалт байгуулж чадвал түүхэндээ анх удаагаа медаль авах бол аваргын төлөөх тоглолтонд шалгарсан Америкийн Нэгдсэн Улсын шигшээ баг ялалт байгуулвал дөрөв дэх түрүүгээ авах буюу 1994 оны ДАШТ-ээс хойшхи анхны түрүүгээ авах учиртай.

### Серби - Турк 
Хагас шигшээн хоёр дахь тоглолт энэ удаагийн тэмцээний хамгийн өрсөлдөөнтэй, ширүүхэн тоглолт болж Туркийн шигшээ баг Сербийн шигшээ багийг 83-82 харьцаагаар хожиж талбай дээрээ гайхамшигийг бүтээлээ. Нэгдүгээр үед тооны харьцааг гурван оноо давуу болгосон Сербичүүд түвшингээ халгалан тоглосоор эхний хагас өндөрлөхөд тооны харьцааг 42–35 болгон холдуулсан. Харин хоёрдугаар хагасаас Туркчүүд оройхон гарч ширүүхэн дайрахын үлгэрийг үзүүлэн гуравдугаар үед 25 оноо авч тооны харьцааг нэн ойртуулсан. Тоглолтын эцсийн цэгийг тавих дөрөвдүгээр үед Сербийн шилдэг тоглогч Милош Теодосич гурвын бүсээс амжилттай довтолсоор 5:36 минутанд Сербичүүдэд 72–64 харьцааны давуу байдал бий болгосон юм. Тооны харьцааны зөрүү энэ тоглолтын туршид хамгийн ихээр холдсон энэ мөчид Туркийн хөгжөөн дэмжигчдийн сэтгэл догдлол дээд цэгтээ хүрсэн ба ялагдах болоогүй гэдгээ Туркчүүд дараагийн хоёр минутанд тооны харьцаа 14–3 харьцаагаар нэмэн харуулсан. Тоглолтын уур амьсгалыг өөрчилсөн дээрх 14 онооны наймыг Крем Тунчери гурван онооны бүсээс авч цаг дуусахаас 3:25 минутын өмнө Туркчүүд анхны тэргүүллээ авч гайхалтай төгсгөлийг хийсэн.

Туркчүүдийн баатар болсон Тунчери энэ өдөр багтаа 12 оноо нэмэрлэсэн ба 10 оноог сүүлийн таван минутанд авсан. Туркоглу 16 оноогоор багаа тэргүүлсэн бол Сербиэс үлэмж биет Кесель (18 оноо, 7 бөмбөг авалт) болон Ненад Крстич (15 оноо, 7 бөмбөг авалт) нар багаа тэрүүлсэн. Теодосичийн хувьд тоглолтын гол найруулагчаар тоглож 11 ашигтай өгсөн. Ялагч Туркийн шигшээ баг аваргын төлөөх тоглолтонд Америкийн Нэгдсэн Улсын шигшээ багтай тунаж, Дэлхийн аваргын тэмцээний медалаа өвөртөллөө. Тэд хамгийн сүүлд Югославын шигшээ багтай 1970 онд аваргын төлөөх тоглолтонд шалгарч байсан. Сүүлийн хоромд харамсалтайгаар ялагдал хүлээсэн Сербийн шигшээ багийн хувьд хүрэл медалийн төлөөх тоглолтонд Литвын шигшээ багтай тунаж, сүүлд зохиогдсон дөрвөн ДАШТ-ий турш дахь гурав дахь медалийн төлөө тоглохоор боллоо.

## Гуравдугаар байрын төлөөх тоглолт 
Хүрэл медалийн төлөөх тоглолтонд Литвын шигшээ баг 99-88 харьцаагаар Сербийн шигшээ багийг буулган авлаа. Сербичүүдийн хувьд гараагаа сайн эхлүүлж нэгдүгээр үеийн дунд хүртэл 18-9 харьцаагаар илүүрхэж байсан ч дараагийн дунд хэсгээс тооны харьцааг Литвачууд 14-4 харьцаагаар нэмж өөрсөддөө онооны давуу байдлыг бий болгосон. Хоёрдугаар үед Литвачуудын шидэлт бүхэн амжилттай болж байсан гэхэд болох бөгөөд эхний хагас өндөрөхөд тооны харьцааг арван онооны зөрүүтэй болгож амжив. Гуравдугаар үед Сербичүүд тун байдалд орсон нь лавтай болсон нь хорин онооны дутуу байдлаас харагдах ба 18 онооны зөрүүг хадгалж төгсгөлийн үед оролцсон. Энэ үед аль аль баг нь төдий л сайн шидэлтийг амжилттай гүйцэтгэсэнгүй. Харин ч эсрэгээр Сербичүүд Литвачуудыг барих аястай болж ирсэн. Ийнхүү онооны дутуугаа нөхөхөөр дөрөвдүгээр үед ихээхэн мэрийсэн ч 11 онооны зөрүүгээр Сербичүүд Литвачуудад ялагдлаа. 

Сербийн баг хоёр онооны шидэлтийг 60.5 хувьтай гүйцэтгэсэн бол гурвын бүсээс 17 шидэлтээс зургааг нь амжилттай гүйцэтгэсэн гэсэн үзүүлэлт гарсан бол Литвын баг гурван онооны шидэлтийг 52.2 хувьтай гүйцэтгэж 59 хувьтай довтолсон байх юм. Линас Клейза уг тоглолтонд 33 оноо авч багаа тэргүүлсэн ба Симас Жасайтис 14 оноо багтаа авчирч, самбараас арван удаа бөмбөг авч энэ өдрийн дубль-дублийг хийсэн. Новика Величкович Сербийн багийг 18 оноо авсанаараа тэргүүлсэн бол түлхүүр тоглогч Александр Расич арван ашигтай дамжуулалт өгсөнбайна. Энэ удаагийн тэмцээнд амжилттай сайн тоглолтыг үзүүлсэн Литвын шигшээ баг ДАШТ-ий анхны медалийг энгэртээ зүүж түүхийн хуудсыг шинээр нээлээ. Харин Сербийн шигшээ баг Серби нэрийн дор оролцож буй анхны ДАШТ-дээ дөрөвдүгээр байрыг эзэлсэн бас л нэгэн шинэ тутам амжилт гаргасан. 

## Аваргын төлөөх тоглолт 
## Эшлэл 
## Холбоос 
* Албан ёсны вэбсайт

Ангилал:2010 оны сагсан бөмбөгийн дэлхийн аварга шалгаруулах тэмцээн